E.Məmmədov. Təşəkkür edirəm, çox hörmətli Ziyafət müəllim. Çox hörmətli həmkarlarım, mən də hesab edirəm ki, Elmira xanımın bu gün Milli Məclisə təqdim etdiyi məruzəsi çox dolğundur. Elmira xanımın bu vəzifədə yerində olduğunu həmin məruzə bir daha sübut edir. Elmira xanımın dövlət başçısına sədaqətini nümayiş etdirir. Həmin məruzəni vətəndaş cəmiyyətində mövqeyinin nə qədər dəqiq və insan hüquqlarının onun üçün nə qədər əziz olma-sının bir daha bariz nümunəsi kimi qiymətləndirirəm. Hesab edirəm ki, ombudsmanın bizə təqdim etdiyi 52 səhifəlik məlumat bütün sahələri əhatə edibdir. Ombudsmanın ümumi fəaliyyətinin konsepsiyasını özündə əks etdiribdir. Dolğun məlumatlar, bir daha qeyd etmək istəyirəm ki, ümumilikdə Azərbaycanda insan hüquqlarının qorunmasına yönəldilibdir. Buna görə hesab edirəm ki, Elmira xanımın ölkə başçısı tərəfindən ikinci dəfə bu vəzifəyə irəli sürülməsi və tərəfimizdən təsdiqlənməsi cəmiyyətin sağlam mövqeyini əks etdirir. Çünki hər birimiz bir bölgənin təmsilçisi olaraq burada insanların fikirlərini ifadə edirik. Ona görə mən he-sab edirəm ki, müzakirədən sonra məlumat nəzərə alınmalıdır və bu gün ombudsmanın verdiyi hesabat öz dolğunluğu ilə təsdiqini tapmalıdır.